Rundt 1970 var stammen nesten borte grunnet generell forsuring og tilslamming fra Brokkereguleringen i 1964. En liten bestand ble berget i 1972 og stamfisk ble sikret på fem ulike settefiskanlegg i Sør-Norge, deriblant et lokalt anlegg på Bygland. En rekke uhell medførte at det i 1973 kun var totalt 202 ensomrige bleker igjen, lokalisert på Reinsvoll klekkeri i Oppland. I 2008 ble det rapportert at ørekyt spredde seg i Otravassdraget, og man fryktet at denne arten kunne fortrenge bleka.